Author: NN_30
Last saved by: Goran Stojic

IZ JKP “GRADSKA TOPLANA”

Od danas grejanje 24 sata

Svi toplotni izvori, u toku jučerašnjeg dana startovali su na vreme tako da je isporuka toplotne energije bila uredna

S obzirom da je RHMZ najavio da će u narednim danima spoljna temperatura vazduha biti ispod  minus pet stepeni svi toplotni izvori (toplane i kotlarnice) JKP „Gradska toplana“ Niš, od danas prelaze na dvadesetčetvoročasovnu proizvodnju i isporuku toplotne energije, odnosno vršiće isporuku toplotne energije i u toku noći. 
Ovakav režim rada ima za cilj da, pored pružanja komfora građanima, vrši zaštitu sistema daljinskog grejanja, kao i zaštitu od smrzavanja vodovodnih i elektro instalacija i trajaće do sutra do 22 sata.

Zbog nedostatka električne energije u mreži, bez grejanja su i dalje korisnici na adresama Dušanov bazar i Mije Petrovića 4 i 4a.                             
Sve probleme u isporuci toplotne energije građani mogu prijaviti na telefone 018 4239 188 i 0800 200 018, svakog dana 24 sata kao i lično u Korisničkom servisu Gradske toplane u ulici Blagoja Parovića br.3, svakog radnog dana od 7 do 19 kao i subotom od 8 do 13 sati.
J. M.

(Projekat “Nišlije se uključuju u odlučivanje” sufinansiran iz budžeta grada Niša)